钦定古今图书集成/明伦汇编/官常典/第740卷 > 王良辅〈子礼〉
## 钦定古今图书集成/明伦汇编/官常典/第740卷 > 王良辅〈子礼〉

按《巩昌府志》：“良辅，陇西人。正德间，以国子生授河南
沈丘县学训导，在学勤于训迪。岁辛未，汴东盗起，流
劫郡县，当路檄良辅分守沈丘城。贼至城下攻击，良
辅督兵防御三日，戮力拒贼。贼怒，攻愈急，而城南拒
敌者力不能支，贼登城而入，良辅率子礼诸生陈善等与贼战，力屈，臂被伤，犹骂贼不已。贼见其奋力，谕”
欲用之。良辅曰：“我儒官，何为从贼？”与礼遂俱被害。当
路奏闻，朝廷褒锡之。